Arnold Schwarzenegger, l-attur ta' 73 sena, ilbieraħ ħa l-vaċċin kontra l-Covid-19 u wera vidjo fuqTwitter qed jittaqqab fuq idu l-leminija. Huwa ħa t-tilqima fid-Dodger Stadium f'Los Angeles u qal li l-ġurnata għalih kienet waħda mill-aqwa. "Qatt ma kont ferħan nistenna xi ħaġa daqs illum," qal. "Jekk int eliġibbli għat-tilqima, agħmel bħali u ffirma biex tittaqqab." Imbagħad kiteb frażi meħuda mill-films tat-Terminator li fihom kellu l-parti prinċipali: "Ejja miegħi jekk trid tgħix." Wara li ħa t-titqiba l-attur dar lejn il-kamera, għemeż u qal: "Orrajt, għadni kemm ħadt il-vaċċin, u jien se nirrakkomandaha lil kulħadd." Personaġġi oħrajn li ħadu t-tilqima jinkludu lil Sir David Attenborough, Judi Dench, Joan Collins u Ian McKellen, is-saħħar fil-films ta' Lord of the Rings. Ritratt: Twitter Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_600a75844ded7_rand.td-a-rec-img{text-align:left}.td_uid_3_600a75844ded7_rand.td-a-rec-img img{margin:0 auto 0 0}